Talence

Talence ass eng Stad am Südweste vun Frankräich an der Regioun Nei-Aquitaine. Et ass mat iwwer 40.000 Awunner, no Bordeaux, Mérignac a Pessac, déi véiertgréisst Stad vun der Gironde.

Talence ass och de Chef-lieu vum Canton de Talence.

 Geographie 

Talence läit am Süde vun der Agglomeratioun Bordeaux an ass ëmgi vun de Stied vun der Communauté urbaine de Bordeaux, Pessac, Bègles, Gradignan a Villenave-d'Ornon.

 Geschicht
Den Territoire vun Talence war laang mat Bësch bedeckt, an deem vereenzelt Wëllschwäin gelieft hunn. Dëse Bësch soll och um Urspronk vum Numm "Talence" sinn: d'Wuert "Tala" huet d'Holzschloe bezeechent. Am 13. Joerhonnert hu sech dunn noeneen d'Nimm "Talanssa", "Talencia" an "Talance" entwéckelt.

Talence war eng Uertschaft, déi ëmmer erëm a Kricher ausgeplënnert an zerstéiert gouf, an huet sech eréischt richteg am 17. Joerhonnert entwéckelt. D'Proximitéit vun Talence zu Bordeaux an d'Presenz vun dräi groussen an relativ sécheren Handelsstroossen, d'Stroosse vun Toulouse, Bayonne a La Teste, hunn déi räich Bourgeoisie vu Bordeaux ugezunn, vun deenen der vill sech grouss Schlässer baue gelooss hunn, wéi zum Beispill de Banquier Samuel Charles Peixotto.

Trotzdeem bleift Talence éischter eng ländlech Géigend. Et ass eréischt um Enn vum 19. an am Laf vum 20. Joerhonnert, datt Talence sech als Stad affiméiert huet a verschidden industriel Aktivitéite sech entwéckelt hunn.

An den 1970er an 1980er Joren ass d'Industrie aus Talence verschwonnen an et sinn haaptsächlech Wunnquartieren iwwereg bliwwen.

 Wopen 
Um Wope vun Talence steet: "D'or, aux talles de sinople posées sur une terrasse du même, au sanglier de sable défendu et allumé de gueules brochant sur les tiges".

Um Wopen (gréng, schwarz, gold), gesäit een e Bam mat zwéi groussen Äscht ("talles"), déi op den Numm "Talence" hiweisen, an e Wëllschwäin, well fréier déi räich Leit vu Bordeaux op Talence joe komm sinn.

Ekonomie
De gréissten Deel vun de Betriber zu Talence kënnt aus dem Tertiäre Secteur. Landwirtschaft gëtt et quasi keng an d'Industrie ass nëmme schwaach vertrueden. De Chômage huet 1999 14 % erreecht (12,9 % fir ganz Frankräich).http://www.linternaute.com/ville/ville/emploi/33443/talence/

 Primäre Secteur: 0,1 %
 Industrie: 9,2 %
 Tertiäre Secteur: 90,7 %

Demographesch Evolutioun
         Joer         Awunner 1793  1.489 	 1800  1.181 1806  1.340 1821  1.194 1831  1.322 	 1836  1.288 	 1841  1.232 	 1846  1.402 1851  1.434 1856  1.693 1861  2.430 1866  2.577         Joer         Awunner 1872  3.604 1876  3.873  1881  4.621 	 1886  6.642 1891  7.921 1896  9.221 1901  11.227 1906  11.832 1911  13.224 1921  15.823 	 1926  17.130 1931  18.944 	         Joer         Awunner 1936  20.380  1946  21.650 	 1954  22.695 1962  25.874 	 1968  29.161 1975  34.127 1982  34.692 1990  34.485 1999  37.210 2009  42.293 
Quell: INSEE

Repartitioun
 Undeel vu Männer a Fraen (Schätzung vun 2005, Quell: INSEE):
 Geschlecht  Talence (2005)  Frankräich(2005)  Talence (1999) Männer  46 % 48,3 %  47 %  Fraen  54 % 51,7 %  53 % 

 Undeel vun de verschiddenen Altersklassen (Schätzung vun 2005, Quell: INSEE):
 Altersklass  Talence (2005)  Frankräich(2005)  Talence (1999) Ënner 19 Joer  23 % 25,4 % 20,2 % Zwëscht 20 an 39 Joer  38 % 26,6 % 40 % Zwëscht 40 an 59 Joer  23 % 27,7 % 21,4 % Iwwer 60 Joer  16 % 20,3 % 19,4 %
Infrastruktur
 En Deel vum Universitéitsdomaine vu Bordeaux läit zu Talence, ënner anerem d'Université Bordeaux I, den Institut polytechnique de Bordeaux an en Deel vun der Université Bordeaux II.
 De Stade Pierre Paul Bernard an de Stade nautique Henri Deschamps sinn zu Talence.
 Talence gehéiert zur Communauté urbaine de Bordeaux (CUB) an ass iwwer d'Linn B: Pessac Centre ↔ Claveau / Bassins à Flot vum Tram vun der CUB mat Pessac a mat dem Stadzentrum vu Bordeaux verbonnen.

Partnerschafte mat auslännesche Stied
 1985 25px Alcalá de Henares (Spuenien)
 1998 25px Trikala (Griicheland)
 2004 25px Chaves (Portugal)

 Um Spaweck 
 http://www.talence.fr/ Internetsäit vun der Gemeng Talence

 Um Spaweck 

Kategorie:Uertschaften am Arrondissement Bordeaux
Kategorie:Stied am Departement Gironde
Kategorie:Universitéitsstied a Frankräich
Kategorie:Gemengen am Arrondissement Bordeaux